Til: NKK HS v/styreleder Jan Helge Nordby

NKK Adm. Dir. Torbjørn Brenna

8. mai 2020

**Corona-bidrag fra NKKs medlemmer**

Medlemmene i jakthund divisjonen i NKK (JD) har sendt felles brev til NKK med positiv støtte til det pågående arbeidet med kapitalinnhenting. Arbeidet overfor sentrale politikere med sikte på offentlig støtte er svært viktig, og vi håper det bidrar til at et lånebehov reduseres.

Det er positivt med «kronerulling» men det er vår vurdering at dette primært bør skje i NKK regi – for å sikre god struktur og at det når ut til flest mulige. Vi oppfatter at det i forbindelse med Corona generelt i samfunnet er stor villighet til å bidra (dugnadsånd). NKK har mer enn 75.000 medlemmer. I tillegg til de tiltak NKK har iverksatt, både vedr lån og ikke minst arbeidet overfor myndighetene mht offentlig støttet, mener JD at det bør sendes invitasjon og anmodning til alle 75.000 medlemmer i NKK om å betale et Corona-bidrag (ekstraordinær kontingent) på for eksempel kr 100,- eller kr 200,-. Dette vil være frivillig og de som har bidratt på «facebook kronerullingen» vil kanskje konkludere at de allerede har bidratt (noe de har). Men vi mener det har verdi at det gjøres i NKK regi og at man kommer ut til langt flere. I tillegg har vi stor tro på at det vil komme inn ytterligere midler – vi har loddet stemningen hos hundefolk og den har vært positiv. Ytterligere bidrag fra Corona-bidrag vil redusere lånebehovet, noe som må være et overordnet siktemål. Og det er «nå» muligheten er der, og vi er sikre på at signaleffekten av en utsendelse vil være stor og viktig hos våre medlemmer.

Vi har i vårt brev vedrørende lån fremhevet viktigheten av å ha/få oversikt over kapitalbehovet. Dette er viktig, og Corona-bidraget kan være en viktig størrelse i denne forbindelse. JD anmoder derfor sterkt at NKK så snart som mulig sender ut til alle NKKs medlemmer brev/mail med giro for innbetaling av «Corona-bidrag-ekstraordinær kontingent» for å sikre fortsatt drift for NKK.

Vennlig hilsen,

Tiltrådt av alle i JD

FUGLEHUNDKLUBBENES FORBUND

NORSK BASSET KLUBB

NORSK RETRIEVERKLUBB

NORSK SPANIEL KLUB

NORSK SPESIALKLUBB FOR FINSK SPETS OG NORRBOTTENSPETS

NORSKE DACHSHUNDKLUBBERS FORBUND

NORSKE ELGHUNDKLUBBERS FORBUND

NORSKE HAREHUNDKLUBBERS FORBUND